A legerősebb ellenzéki párt lett a Mi Hazánk az időközi országgyűlési választáson!

📊A Mi Hazánk történetének legjobb eredményét érte el Dúró Dóra az időközi országgyűlési választáson, ahol most először a legerősebb ellenzéki pártként végzett a szavazatok közel 20%-ával.

📈A Mi Hazánk Mozgalom volt az egyetlen parlamenti párt, mely a 2022-es országgyűlési választási eredményéhez képest erősödött a 2024-es választásokra, most pedig tovább növeltük támogatottságunkat. Ebben a választókerületben a Mi Hazánk 2022-ben 7,5%-ot kapott, most mintegy 20%-ot, a DK jelöltje 2022-ben 27%-ot, most 11%-ot, pedig egyetlen baloldali pártlogóként volt a szavazólapokon. Tavaly a DK a választókerület központjában, Dombóváron még megelőzte a Mi Hazánkat, most viszont már ott is a Mi Hazánk lett a legerősebb ellenzéki párt ezen a választáson.

❗️Érkeztek bejelentések szavazók szervezett szállításáról és szavazatvásárlásról, a korábbi napokban hazug lejárató kampányokat is indítottak Dúró Dóra ellen: Facebook-kamuoldal fizetett hirdetései, kamuplakátok és telefonos hívások rágalmai árasztották el a Tolna vármegyeieket. A DK-propagandalap, aza soha még csak nem is említett, nem létező „MKI közvélemény-kutató” néven említett kamuszervezet nyilvánvalóan kitalált „felmérését” propagálta a kampányban: a DK jelöltjét 23%-os támogatásúként hirdetve, miközben a Mi Hazánkat esélytelennek beállítva csak 7%-ra mutatták ki, ezért a szándékos megtévesztés mint választás rendje elleni bűncselekmény miatt feljelentést is tettünk.

💪🏻A folyamatosan erősödő Mi Hazánk készen áll arra, hogy a Fidesz alternatívájaként bemutassa és megvalósítsa Virradat programját. Köszönjük a választók bizalmát!

Mi Hazánk Mozgalom Elnöksége